**ROMÂNIA Proiect**

**JUDEȚUL VRANCEA**

**CONSILIUL JUDEȚEAN**

**HOTĂRÂREA nr. \_\_\_  
din \_\_\_\_\_\_\_\_\_\_\_\_\_ 2025**

**privind:** inițierea demersurilor pentru înființarea Organizației de Management al Destinației Vrancea, aprobarea modelului de Statut și a Metodologiei pentru identificarea și selectarea partenerilor privați

**Consiliul Județean Vrancea,**

* **văzând** referatul Direcției Dezvoltare și Promovare a Consiliului Județean Vrancea înregistrat la nr. 6208/10.04.2025 privind inițierea demersurilor pentru înființarea Organizației de Management al Destinației Vrancea, aprobarea modelului de Statut și a Metodologiei pentru identificarea și selectarea partenerilor privați;
* **luând în considerare** prevederile art. 2 lit. r), art. 22 alin. (1), art. 23 alin. (3), art. 23 alin. (5), art. 102 alin. (1) și (2), art. 103 alin. (1), art. 105 alin. (1), art. 20 alin. (1) din Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare;
* **ținând cont** de dispozițiile art. 1 alin. (1) și (2), art. 2 alin. (2), art. 4 pct. 1) din Anexa la Ordinul nr. 1293/2022 pentru aprobarea Procedurii de avizare a organizațiilor de management al destinației, cu modificările și completările ulterioare;
* **luând act** de prevederile art. 34 alin. (1) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* **analizând** componenta C.11 - Turism și cultură din Planul Național de Redresare și Reziliență referitoare la operaționalizarea organizațiilor de management al destinației (O.M.D.-uri);
* **ținând seama** de prevederile art. 3 lit. a) și art. 7 alin. (1) din Legea nr. 52/2003 privind transparența decizională în administrația publică, cu modificările și completările ulterioare;
* **în baza** prevederilor art. 173 alin. (1) lit. d) și alin. (5) lit. n) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

- **în temeiul** art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**HOTĂRĂȘTE:**

1. Inițierea demersurilor pentru înființarea Organizației de Management al Destinației (OMD) Vrancea, organizație de nivel județean și demararea procedurii de selectare a membrilor.
2. Aprobarea modelului de Statut al Organizației de Management al Destinației Vrancea conform Anexei 1 la prezenta hotărâre.
3. Aprobarea Metodologiei pentru identificarea și selectarea partenerilor privați conform Anexei 2 la prezenta hotărâre.
4. Împuternicirea președintelui Consiliului Județean Vrancea spre a depune toate diligențele prevăzute de legislația în vigoare pentru înființarea OMD Vrancea și de a semna toate documentele necesare înființării acesteia.
5. Președintele Consiliului Județean Vrancea poate delega în baza unor contracte de servicii, prestatorilor de servicii întreprinderea demersurilor legale pentru constituirea valabilă a OMD Vrancea inclusiv reprezentarea Unității Administrativ Teritorială Județul Vrancea în fața instituțiilor/autorităților competente ale statului sau alte persoane juridice de drept public sau privat.
6. Cheltuielile care revin Unității Administrativ - Teritorială Județul Vrancea privind înființarea OMD Vrancea vor fi suportate din bugetul Județului Vrancea.
7. Prevederile prezentei Hotărâri vor fi duse la îndeplinire de președintele Consiliului Județean Vrancea prin aparatul de specialitate și comunicate celor interesați de secretarul general al județului prin Serviciul administrație publică, Monitor Oficial Local și arhivă din cadrul Direcției Juridice și administrație publică.

**Președintele**

**Consiliului Județean Vrancea**

**Nicușor HALICI**

**Avizat,**

**Secretar general al județului**

**Raluca DAN**

**ROMÂNIA PROIECT**

**JUDEȚUL VRANCEA Anexa 1**

**CONSILIUL JUDEȚEAN la Hotărârea nr. \_\_\_/\_\_\_\_\_\_\_\_**

**STATUT**

**Organizația de Management al Destinației Vrancea**

**CUPRINS**

CAPITOLUL I . CADRUL GENERAL

CAPITOLUL II. DENUMIREA, SEDIUL ȘI DURATA ORGANIZAȚIEI

CAPITOLUL III. SCOPUL ȘI OBIECTIVELE ORGANIZAȚIEI

CAPITOLUL IV. PATRIMONIUL INIȚIAL AL ORGANIZAȚIEI

CAPITOLUL V. DOBÂNDIREA ȘI PIERDEREA CALITĂȚII DE MEMBRU

CAPITOLUL VI. DREPTURILE ȘI OBLIGAȚIILE MEMBRILOR ORGANIZAȚIEI

CAPITOLUL VII. ORGANELE DE CONDUCERE, ADMINISTRARE ȘI CONTROL. ATRIBUȚII

CAPITOLUL VIII. DIZOLVAREA ȘI LICHIDAREA ORGANIZAȚIEI

CAPITOLUL IX. DISPOZIȚII FINALE

**CAPITOLUL I - CADRUL GENERAL**

**Art. 1.** Membrii fondatori:

1. Unitatea Administrativ Teritorială Județul Vrancea, prin Consiliul Județean Vrancea, cu sediul în municipiul Focșani, strada Cuza Vodă, nr. 56, județul Vrancea, cod fiscal 4350394, reprezentat prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de președinte/împuternicit, având C.N.P. \_\_\_\_\_\_\_\_\_\_\_\_\_, identificat cu C.I. seria\_\_\_\_\_ nr.\_\_\_\_\_\_\_\_, pentru a reprezenta Județul Vrancea, în calitate de membru fondator al Organizației de Management al Destinației Vrancea;
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în localitatea \_\_\_\_\_\_\_\_\_\_\_\_\_\_\_, strada \_\_\_\_\_\_\_\_\_\_\_\_\_\_\_, nr. \_\_\_\_\_, județul \_\_\_\_\_\_\_\_\_\_\_, cod fiscal\_\_\_\_\_\_\_\_\_\_\_\_\_\_\_, reprezentată legal prin\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_\_ având C.N.P. \_\_\_\_\_\_\_\_\_\_, identificat cu C.I. seria\_\_\_\_\_ nr.\_\_\_\_\_\_\_\_, pentru a reprezenta \_\_\_\_\_\_\_\_\_\_\_\_\_\_\_\_\_\_, în calitate de membru fondator al Organizației de Management al Destinației Vrancea;
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în localitatea \_\_\_\_\_\_\_\_\_\_\_\_\_\_\_, strada \_\_\_\_\_\_\_\_\_\_\_\_\_\_\_, nr. \_\_\_\_\_, județul \_\_\_\_\_\_\_\_\_\_\_, cod fiscal\_\_\_\_\_\_\_\_\_\_\_\_\_\_\_, reprezentată legal prin\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_\_ având C.N.P. \_\_\_\_\_\_\_\_\_\_, identificat cu C.I. seria\_\_\_\_\_ nr.\_\_\_\_\_\_\_\_, pentru a reprezenta \_\_\_\_\_\_\_\_\_\_\_\_\_\_\_\_\_\_, în calitate de membru fondator al Organizației de Management al Destinației Vrancea;

ne exprimăm voința/acordul de a coopera și de a ne asocia, în conformitate cu prevederile Ordonanței Guvernului nr. 26/2000, cu privire la asociații și fundații, cu modificările și completările ulterioare, ale Ordonanței Guvernului nr. 58/1998 privind organizarea și desfășurarea activității de turism în România, cu modificările și completările ulterioare, ale Ordinului nr. 1293/2022, cu modificările și completările ulterioare, precum și a Ordonanței Guvernului nr. 57/2019 privind Codul Administrativ, cu modificările și completările ulterioare, în cadrul Organizației de Management al Destinației Vrancea, denumită în continuare „Organizația”, în scopul prevăzut în prezentul statut.

**CAPITOLUL II - DENUMIREA, SEDIUL ȘI DURATA DE FUNCȚIONARE ALE ORGANIZAȚIEI**

**Art. 2.** Denumirea Organizației este “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, conform dovezii de disponibilitate a denumirii nr. \_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_, eliberată de Ministerul Justiției.

**Art. 3**. (1) Sediul Organizației este în România, județul Vrancea, municipiul Focșani, Str. \_\_\_\_\_\_\_\_\_\_\_\_\_\_, nr. \_\_\_\_\_\_\_\_\_, et. \_\_\_\_\_\_\_, cam \_\_\_\_\_\_\_\_\_.

(2) Sediul Organizației poate fi mutat oriunde în cadrul unității administrativ-teritoriale membre, în baza ratificării de către Adunarea Generală a hotărârii Consiliului Director cu privire la schimbarea sediului.

**Art. 4.** Organizația este constituită pe o perioadă nedeterminată, începând cu data înscrierii sale în Registrul asociațiilor și fundațiilor, aflat la grefa Judecătoriei Focșani.

**Art. 5**. Organizația va avea ștampilă, siglă și însemne proprii și se organizează și funcționează potrivit prevederilor prezentului statut.

**CAPITOLUL III - SCOPUL ȘI OBIECTIVELE ORGANIZAȚIEI**

**Art. 6.** Organizația este persoană juridică de drept privat, de utilitate publică, fără scop lucrativ, având drept scop dezvoltarea și promovarea turismului în județul Vrancea, în vederea creării unui cadru de dezvoltare a diferitelor forme de turism și a serviciilor turistice, facilitării colaborării și parteneriatului între diferitele structuri publice și private cu activitate în acest domeniu, pentru crearea instrumentelor de promovare internă și externă, pentru acordarea suportului necesar elaborării și implementării strategiilor de dezvoltare a turismului la nivel județean, ținând cont de principiile turismului durabil.

**Art. 7.** Obiectivele Organizației sunt:

1. creșterea gradului de valorificare a potențialului turistic din județul Vrancea;
2. promovarea potențialului turistic natural și antropic al județului Vrancea;
3. creșterea notorietății brandului turistic al destinației;
4. creșterea vizibilității și prestigiului destinației turistice;
5. creșterea duratei sejurului/turist;
6. creșterea numărului de turiști din destinație într-un an;
7. valorificarea resurselor turistice naturale și antropice din județul Vrancea prin proiecte de investiții și de promovare;
8. creșterea calității produselor turistice oferite la nivelul județului Vrancea;
9. identificarea de resurse financiare interne și/sau externe, inclusiv programe ale Uniunii Europene, pentru finanțarea proiectelor de dezvoltare a turismului;
10. depunerea, implementarea și monitorizarea de proiecte în domeniul turismului pe baza surselor de finanțare identificate și cu respectarea condițiilor stabilite de autoritățile finanțatoare;
11. asigurarea de asistenta tehnică și/sau consultanță membrilor pentru accesarea de fonduri naționale și/sau externe în domeniul turismului, la cererea acestora;
12. atragerea și facilitarea investițiilor în turismul vrâncean;
13. facilitarea transferului de idei, cunoștințe și know-how între membrii Organizației;
14. protejarea, conservarea și întreținerea mediului înconjurător, a patrimoniului cultural, istoric și turistic din Vrancea;
15. crearea unui cadru de planificare și de exprimare pentru structurile implicate în turism;

**Art. 8.** Pentru îndeplinirea obiectivelor, Organizația derulează următoarele activități:

1. elaborează strategia de dezvoltare și marketing turistic a destinației;
2. coordonează și implementează strategia de dezvoltare și marketing turistic a destinației;
3. coordonează procesul de realizare și implementare a brandului destinației;
4. colaborează cu celelalte organizații de management al destinației în vederea armonizării strategiilor de marketing;
5. integrează și coroborează datele statistice la nivelul destinației;
6. realizează cercetări de piață și studii în domeniul turismului și asigură diseminarea lor către specialiștii din domeniu sau către public;
7. colaborează cu celelalte instituții competente la corelarea strategiei de marketing turistic cu strategia de dezvoltare turistică;
8. contribuie la formarea resurselor umane din turism;
9. cooperează cu organisme similare la nivel național și internațional pentru promovarea și creșterea atractivității destinației turistice;
10. atrage fonduri rambursabile și nerambursabile, prin diverse mecanisme financiare disponibile la nivel național și internațional, pentru dezvoltarea programelor turistice și a destinației;
11. acordă suport membrilor pentru implementarea/managementul investițiilor în infrastructura turistică;
12. intră în parteneriate cu alte destinații apropiate geografic sau tipuri de produse turistice, piețe-sursă pentru creșterea competitivității regionale a destinației;
13. cooperează cu/se afiliază la organisme interne și internaționale pentru promovarea oportunităților turistice din județ;
14. oferă servicii de consultanță în domeniul turismului și/sau domenii conexe acestuia;
15. derulează activități de promovare turistică și informare a turiștilor din țară și străinătate cu privire la oportunitățile turistice din județul Vrancea;
16. organizează și, după caz, participă la târguri, conferințe, festivaluri sau alte evenimente, naționale ori internaționale, din domeniul turismului și promovează interesele membrilor;
17. editează reviste, broșuri, cărți sau alte materiale informative cu privire la obiectivele și oportunitățile turistice din județul Vrancea;
18. promovează produsele și obiectivele turistice din județul Vrancea pe rețele de social media sau prin alte surse de informare (site-uri web, reclame radio și TV etc.);
19. coordonează activitățile derulate de membrii la nivel de destinație pentru realizarea unui management durabil;
20. asigură inventarierea principalelor resurse turistice din județul Vrancea;
21. asigură monitorizarea dezvoltării turismului în destinație;
22. asigură editarea și publicarea de materiale informative sau de promovare, editarea și producția audio-video/multimedia cu scop informativ sau de promovare;
23. urmărește dezvoltarea unei relații proactive cu media și potențialii amplificatori de mesaj;
24. asigură planificarea agendei de evenimente turistice a destinației și implementarea sau susținerea implementării ei;
25. asigură dezvoltarea, în parteneriat cu industria locală din domeniul turismului, a unor programe sau școli de formare în domeniul turismului, care să răspundă nevoilor pieței turistice și a resurselor locale, în limita competențelor și cu respectarea prevederilor legale aplicabile;
26. asigură elaborarea de planuri integrate de dezvoltare turistică, ținând cont de caracterul specific al destinației;
27. sprijină entitățile publice, private și non-profit în domeniul turismului, în limita și cu respectarea prevederilor legale aplicabile;
28. asigură elaborarea de politici și reglementări durabile privind amenajarea turistică a teritoriului, în parteneriat cu aparatele de specialitate din cadrul autorităților publice locale;
29. asigură elaborarea de programe pentru promovarea destinației, în acord cu viziunea comunității locale și în coerență cu potențialul de atragere a nișelor de turiști;
30. colaborează, în limita competențelor, cu autoritățile administrației publice locale pentru asigurarea, în condițiile legii, a funcționării eficiente a centrelor de informare turistică de pe raza județului Vrancea;
31. formulează propuneri către membri cu privire la adoptarea de măsuri și investiții pentru dezvoltarea turismului din județ;
32. sprijină membrii în activitatea de dezvoltare și management a diferitelor atracții turistice;
33. informează membri cu privire la modificările legislative intervenite în domeniul turismului;
34. asigură pregătirea angajaților proprii în vederea îmbunătățirii serviciilor turistice oferite;
35. desfășoară orice alte activități și atribuții conferite prin actele normative aplicabile și în concordanță cu politica de dezvoltare turistică integrată și cu politica de marketing a destinației turistice.
36. În conformitate cu prevederile art. 48 din Ordonanța Guvernului nr. 26/2000 privind asociațiile și fundațiile, cu modificările și completările ulterioare, Organizația de Management al Destinației poate desfășura orice alte activități economice directe, dacă acestea au caracter accesoriu și au legătură strânsă cu scopul ei principal.

**Art. 9.** Monitorizarea îndeplinirii obiectivelor Organizației va fi realizată prin stabilirea unor indicatori de performanță, care vor fi detaliați în strategia de dezvoltare și marketing turistic menționată la art. 23 din Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare.

**CAPITOLUL IV - PATRIMONIUL INIȚIAL AL ORGANIZAȚIEI**

**Art. 10.** (1) Patrimoniul Organizației este compus din bunurile și resursele proprii, necesare acoperirii cheltuielilor de organizare, funcționare și desfășurare a activităților sale, precum și din dreptul de folosință gratuită asupra unor bunuri din domeniul public sau privat al asociaților, acordat sau ce va fi acordat Organizației de către aceștia.

(2) Patrimoniul inițial al Organizației este de \_\_\_\_\_\_\_\_\_\_\_\_\_\_\_\_\_\_\_ lei, constituit din contribuția în numerar a membrilor fondatori, după cum urmează:

1. Unitatea Administrativ Teritorială Județul Vrancea - \_\_\_\_\_\_\_ lei;
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - \_\_\_\_\_\_\_ lei;
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - \_\_\_\_\_\_\_ lei;

(3) Patrimoniul inițial al Organizației include și dreptul de folosință gratuită, pe termen limitat, a următoarelor bunuri mobile/imobile aparținând domeniului public și privat al membrilor:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

**Art. 11.** (1) Categoriile de resurse financiare ale Organizației județene sunt următoarele:

1. sumele transferate de organizațiile de management al destinației de la nivel local, care fac parte din destinația județeană, conform art. 104 (1) din Ordonanța Guvernului nr. 58/1998;
2. cotizațiile de membru;
3. sume virate de membrii Organizației, în scopul promovării și dezvoltării turismului;
4. finanțări locale, regionale, naționale sau internaționale atrase;
5. donații, sponsorizări sau legate;
6. finanțări din fonduri speciale prin derularea unor programe specifice;
7. finanțări din proiecte și programe naționale sau internaționale depuse de Organizație sau la care Organizația este partener ori la care participă în orice formă prevăzută de lege;
8. venituri provenite din activitățile turistice desfășurate de Organizație (inclusiv din activități educaționale, culturale și/sau sportive specifice turismului);
9. venituri provenite din programele și cursurile de formare/pregătire profesională derulate de Organizație;
10. venituri provenite din studii, cercetări, proiecte și din alte documentații realizate;
11. venituri din serviciile de consiliere și consultanță oferită;
12. dobânzi și dividende rezultate din plasarea sumelor disponibile în condițiile legale;
13. dividendele societăților comerciale înființate de organizație conform prevederilor art. 47 din Ordonanța Guvernului nr. 26/2000 cu privire la asociații și fundații, cu modificările și completările ulterioare;
14. venituri din activități economice directe desfășurate de Organizație conform prevederilor art. 48 din Ordonanța Guvernului nr. 26/2000 cu privire la asociații și fundații, cu modificările și completările ulterioare;
15. venituri obținute din vânzarea biletelor sau abonamente la evenimentele turistice sau conexe realizate de Organizație;
16. încasări realizate din diverse manifestări;
17. colecte publice bănești sau materiale;
18. resurse de la bugetul de stat sau bugetele locale;
19. orice alte venituri prevăzute de actele normative aplicabile;

**Art. 12.** Organizația de Management al Destinației „\_\_\_\_\_\_\_\_\_\_\_\_\_\_\_\_\_\_\_” are obligația de a vira 20% din sumele transferate de organizațiile de management al destinației la nivel local de pe raza destinației, colectate din taxele speciale pentru promovarea turistică, încasate de la turiști, către Organizațiile de Management al Destinației de nivel regional din care va face parte.

**Art. 13. Bugetul minim anual**

(1) Organizația are un buget propriu de venituri și cheltuieli. Situațiile financiare se întocmesc în conformitate cu legislația în vigoare.

(2) Bugetul minim anual este de \_\_\_\_\_\_\_\_ euro, echivalentul în lei la cursul valutar al Băncii Naționale a României (BNR) din data depunerii cererii pentru obținerea avizului, respectiv \_\_\_\_\_\_\_\_\_ lei.

(3) Conform prevederilor art. 13 alin. (1) – (3) din Ordonanța Guvernului nr. 26/2000 cu privire la asociații și fundații, cu modificările și completările ulterioare, Organizația își poate constitui filiale, ca structuri teritoriale, cu un număr minim de 2 membri, organe de conducere proprii și un patrimoniu distinct de cel al Organizației.

(4) Filialele sunt entități cu personalitate juridică, putând încheia, în nume propriu, acte juridice în condițiile stabilite de Organizație, prin statutul filialei. Ele pot încheia acte juridice de dispoziție, în numele și pe seama Organizației, numai pe baza hotărârii prealabile a Consiliului Director al Organizației.

(3) Filiala se constituie prin hotărârea Adunării Generale a Asociației. Personalitatea juridică se dobândește de la data înscrierii filialei în Registrul asociațiilor și fundațiilor.

**CAPITOLUL V -** **DOBÂNDIREA ȘI PIERDEREA CALITĂȚII DE MEMBRU**

**Art. 14.** (1) Organizația are în componența sa următoarele categorii de membri:

a) membri fondatori - cei care au înființat Organizația și contribuie moral și material la fondarea ei și la constituirea patrimoniului social;

b) membrii asociați - cei care se asociază ulterior înființării Organizației și contribuie la completarea patrimoniului acesteia.

c) membri de onoare - persoane fizice sau juridice care aduc servicii deosebite în promovarea obiectivelor sau care o sprijină în mod substanțial din punct de vedere financiar și material, desemnate ca atare de către Adunarea Generală;

(2) Calitatea de membru asociat al Organizației se dobândește prin hotărârea Adunării Generale, precedată de avizul favorabil al Consiliului Director, pe baza manifestării de voință exprimată de viitorul membru/de organele decizionale ale acestuia privind aderarea la organizație.

(3) Organizația de Management al Destinației \_\_\_\_\_\_\_\_\_\_\_\_ este o structură deschisă, putând primi noi membri (inclusiv Organizații de Management al Destinației de nivel local), și după momentul constituirii. În cazul în care o Organizație de Management al Destinației de nivel local dorește să devină membru al Organizației \_\_\_\_\_\_\_\_\_\_\_\_\_\_\_, aceasta are obligația de a o primi.

(4) Orice nou membru al Organizației va accepta expres și în totalitate prevederile Statutului.

(5) Calitatea de membru al organizației nu este transferabilă sau cesionabilă.

(6) În cazul admiterii de noi membrii, persoane juridice de drept privat (din sectorul privat), aceștia trebuie să îndeplinească condițiile de eligibilitate menționate în Metodologia de selectare a partenerilor privați.

(7) După acceptarea unui nou membru, Statutul se va actualiza în mod corespunzător.

**Art. 15.** (1) Calitatea de membru încetează în următoarele cazuri:

1. retragere, la cerere;
2. încetarea, în condițiile legii, a calității de persoană juridică;
3. excluderea din Organizație.

(2) Retragerea la cerere din Organizație a unui membru se face prin cerere scrisă adresată Consiliului Director care se ratifică de prima Adunare Generală.

(3) Orice cerere de retragere își produce efectele de la data înregistrării acesteia la registratura Organizației. Retragerea din Organizație nu conduce la ștergerea obligațiilor asumate de către membrul în cauză dacă, la data comunicării deciziei de retragere, obligațiile asumate față de Organizație nu erau stinse.

(4) Adunarea Generală poate hotărî pierderea calității de membru și, ulterior, excluderea din Organizație a unui membru, în urma votului a jumătate plus unu din membrii Adunării Generale prezenți la ședință, în următoarele situații:

1. membrul nu își îndeplinește obligațiile față de Organizație;
2. membrul nu își plătește, la scadență, cotizația anuală;
3. membrul folosește prerogativele statutare în interes propriu;
4. membrul acționează prin orice mijloace în scopul vădit de defăimare a Organizației și a membrilor acesteia ori al periclitării activității Organizației;
5. membrul aduce prejudicii morale și materiale Organizației;
6. membrul este condamnat pentru fapte penale;
7. în cazul declarării incapacității/insolvenței sau decesului membrilor (persoane fizice);
8. membrul a comis abateri grave de la statut, regulamentele și hotărârile adoptate de Consiliul Director sau Adunarea Generală, pentru intervenirea unor motive de incompatibilitate cu această calitate sau pentru absența de la trei ședințe consecutive ale Adunării Generale, fără motive temeinice;
9. membrul se găsește stare de incompatibilitate cu statutul de membru al Asociației.

**CAPITOLUL VI - DREPTURILE ȘI OBLIGAȚIILE MEMBRILOR ORGANIZAȚIEI**

**Art. 16.** MembriiOrganizației au următoarele drepturi statutare:

1. să participe la activitățile, proiectele și programele Organizației;
2. să folosească dotările materiale ale Organizației, în conformitate cu scopul acesteia;
3. să utilizeze însemnele și sigla Organizației;
4. să aleagă și să fie aleși în organele de conducere, în condițiile prevăzute de prezentul statut;
5. să beneficieze de toate formele de apărare și sprijin de care dispune Organizația;
6. să își exprime liber punctul de vedere cu privire la măsurile ce urmează a fi luate și documentele ce urmează a fi întocmite;
7. să renunțe la calitatea de membru, printr-o cerere scrisă, adresată Consiliului Director și aprobată ulterior de Adunarea Generală;
8. să beneficieze de baza de date și de informațiile referitoare la activitatea Organizației;
9. să fie consultați în toate problemele de interes ale Organizației;
10. să solicite și să primească sprijin pentru probleme ce țin de activitatea lor și intră în sfera de competență a Organizației;
11. să fie informați asupra programelor și proiectelor de dezvoltare a destinației;
12. răspunderea membrilor va fi angajată în limitele responsabilităților avute în Organizație;
13. să fie informați conform prevederilor Statutului și a altor reglementări interne asupra deciziilor adoptate de Adunarea Generală și Consiliul Director;
14. să conteste, în condițiile Statutului și ale legilor în vigoare, deciziile organelor Organizației;
15. să participe la luarea hotărârilor în cadrul Organizației, conform prevederilor prezentului Statut;
16. să facă propuneri cu privire la strategia și politica de dezvoltare a turismului în județul Vrancea;
17. să beneficieze, în condițiile legii și în cele stabilite prin hotărâre a Adunării Generale, de reduceri, sau chiar scutiri, la taxele și tarifele practicate pentru anumite categorii de servicii oferite de Organizație;
18. să participe, cu prioritate, la evenimentele, conferințele și celelalte acțiuni derulate de Organizație;
19. să fie informați asupra organizării oricărui tip de acțiune promoțională, în țară sau străinătate și să le fie reprezentate interesele în cadrul acestor acțiuni, la cerere, prin alocarea resurselor și a personalului necesar;
20. să reclame orice acțiuni, practici sau evenimente care împiedică desfășurarea unui turism durabil și civilizat în județ, sens în care urmează să beneficieze de întregul sprijin al Organizației pentru rezolvarea imediată a problemelor respective;
21. să beneficieze de informare și documentare gratuite la sediul Organizației, în ceea ce privește baza de date și materialele din biblioteca aflată în dotarea acesteia;
22. să primească, la cerere, toate informațiile disponibile care privesc activitatea Organizației;
23. să fie informați asupra programelor și proiectelor de dezvoltare derulate de Organizație;
24. să se adreseze instanțelor judecătorești în cazul în care o hotărâre a Asociației este contrară Statutului și/sau legilor în vigoare;
25. orice alte drepturi prevăzute de actele normative aplicabile în domeniu.

**Art. 17.** MembriiOrganizației au următoarele obligații statutare:

1. să cunoască, să accepte și să respecte prevederile legale aplicabile în domeniu, statutul Organizației, precum și hotărârile organelor de conducere ale Asociației;
2. să contribuie la îndeplinirea scopului și obiectivelor Organizației;
3. să nu angajeze Organizația în nicio activitate fără mandat din partea Adunării Generale sau a Consiliului Director;
4. să plătească contribuția anuală, în valoarea stabilită de Adunarea Generală;
5. să nu aducă prejudicii de orice natură Organizației și să se abțină de la întreprinderea oricăror acte sau fapte care ar putea avea drept consecință lezarea scopului și/sau a imaginii Organizației, sau care ar periclita îndeplinirea obiectivelor Organizației;
6. să participe la toate ședințele și acțiunile la care sunt convocați de către Consiliul Director;
7. să protejeze imaginea Organizației și să aibă o conduită corespunzătoare valorilor pe care aceasta le promovează;
8. să nu desfășoare activități politice sau de promovare a unor interese politice în cadrul sau cu ocazia activităților organizate de Organizație;
9. să anunțe în termen de 10 zile, la secretariatul Organizației, orice modificare care a survenit în legătură cu persoana sa (schimbare de sediu, nume, reprezentant legal, etc.);
10. să desfășoare acțiuni în sprijinul creșterii prestigiului Organizației;
11. să promoveze și să participe activ la acțiunile desfășurate de Organizație;
12. să participe, prin reprezentanții lor, la ședințele Adunării Generale a Organizației și ale Consiliului Director;
13. să contribuie la realizarea activităților propuse de Organizație;
14. să nu desfășoare activități politice în cadrul sau cu ocazia manifestărilor desfășurate de Organizație;
15. să contribuie la elaborarea strategiilor, programelor, proiectelor din domeniul turismului la nivelul zonei de acțiune.

**Art. 18.** Membrii fondatori și membrii asociați plătesc o cotizație în cuantumul și condițiile stabilite de Adunarea Generală.

**CAPITOLUL VII -** **ORGANELE DE CONDUCERE, ADMINISTRARE ȘI CONTROL. ATRIBUȚII**

**Art. 19.** Organele de conducere ale Organizației sunt Adunarea Generală și Consiliul Director.

**Art. 20. Adunarea Generală**

(1) Adunarea Generală este organul de conducere al Organizației, alcătuit din totalitatea membrilor fondatori și asociați.

(2) Fiecare membru fondator și fiecare membru asociat va depune toate diligențele pentru a-și asigura reprezentarea permanentă în cadrul Adunării Generale. Mandatul reprezentanților este valabil de la data numirii acestora, până la data revocării sau înlocuirii lor, prin hotărârea membrului fondator sau membrului asociat.

(3) Din rândul mandatarilor desemnați de către membri, Adunarea Generală îl alege pe președintele Organizației, care exercită atribuțiile prevăzute în prezentul Statut și care reprezintă Organizația în raporturile cu terții, cu excepția situațiilor în care se prevede expres altfel.

(4) Adunarea Generală îndeplinește atribuțiile care îi revin conform art. 21 alin. (2) din Ordonanța Guvernului nr. 26/2000 cu privire la asociații și fundații, cu modificările și completările ulterioare, conform art. 103 alin. (2) din Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare, precum și atribuțiile speciale prevăzute de prezentul Statut, după cum urmează:

1. elaborarea strategiei de dezvoltare și marketing turistic a destinației;
2. aprobarea strategiei de dezvoltare și marketing turistic a destinației;
3. validarea adeziunii de noi membri;
4. alegerea și revocarea membrilor Consiliului Director;
5. alegerea și revocarea cenzorului;
6. aprobarea bugetului de venituri și cheltuieli, a situațiilor financiare anuale și descărcarea de gestiune a Consiliului Director;
7. modificarea statutului;
8. hotărârea adeziunii de noi membri și excluderea membrilor asociați;
9. ratificarea hotărârii Consiliului Director cu privire la schimbarea sediului;
10. stabilirea cuantumului cotizației;
11. orice alte atribuții stabilite prin lege sau prin statut.

**Art. 21.** Conform Ordonanței Guvernului nr. 58/1998 privind organizarea și desfășurarea activității de turism în România, cu modificările și completările ulterioare, în cazul organizațiilor de management al destinației județene: deciziile membrilor în cadrul Adunării Generale, în vederea îndeplinirii obiectivelor organizației de management al destinației turistice, sunt luate prin vot astfel: fiecare membru va avea dreptul la un vot.

**Art. 22.** Pentru a fi valabile, hotărârile Adunării Generale se adoptă cu votul a jumătate plus unu din numărul total al membrilor fondatori și asociați cu drept de vot, prezenți la ședință.

**Art. 23.** (1) Adunarea Generală se întrunește cel puțin o dată pe an.

(2)Adunarea Generală este statutar constituită în prezența a cel puțin jumătate plus unu dintre membrii cu drept de vot.

(3) Dacă nu se îndeplinește cvorumul prevăzut la alin. (2), Adunarea Generală se convoacă, din nou, în scris, cu cel puțin 5 (cinci) zile înainte de ședință. În acest caz, Adunarea Generală este statutar constituită și poate decide, indiferent de numărul membrilor prezenți.

(4) Membrii Adunării Generale pot participa la ședințe prin teleconferință, videoconferință sau alte mijloace de comunicare similare, care permit tuturor participanților să se audă reciproc. Fiecare membru care participă astfel va fi considerat prezent, va avea dreptul de a fi inclus în cvorum și va putea vota.

**Art. 24.** Adunarea Generală va fi convocată ori de câte ori este necesar, de către Președintele Organizației ori, în lipsa acestuia, de Consiliul Director sau de un număr reprezentând cel puțin o treime (1/3) din numărul total al membrilor fondatori și ai membrilor asociați cu drept de vot.

(2) Convocarea va fi transmisă prin scrisoare, fax sau e-mail cu cel puțin 10 (zece) zile anterioare datei desfășurării ședinței și va cuprinde data, ora, locul, modul de desfășurare a ședinței (în format fizic, hibrid sau online) și ordinea de zi a ședinței.

(3) Ședințele Adunării Generale vor fi conduse de Președintele Organizației sau, în absența acestuia, de persoana desemnată de către Președintele Organizației dintre mandatarii membrilor participanți.

(4) Adunarea Generală va alege dintre mandatarii membrilor participanți la ședință un secretar care va redacta procesul-verbal al ședinței sau va desemna, din rândul salariaților Organizației, un secretar tehnic de ședință.

(5) Procesul-verbal al ședinței Adunării Generale este semnat de Președinte sau, în absența acestuia, de persoana desemnată. O copie a procesului-verbal va fi transmisă, în termen de maximum 5 (cinci) zile de la data ședinței, fiecărui membru, indiferent dacă reprezentantul acestuia a fost sau nu prezent la ședință.

(6) Hotărârile Adunării Generale se consemnează într-un registru de procese-verbale, care se păstrează la sediul Organizației.

**Art. 25.** Reprezentantul membrului fondator și/sau al membrului asociat care, într-o anumită problemă supusă aprobării Adunării Generale, este interesat personal sau prin soțul/soția sa, prin ascendenții sau descendenții săi, prin rudele în linie colaterală sau afinii săi până la gradul al patrulea inclusiv, nu va putea lua parte la deliberare și nici la vot, sub sancțiunea de daune - interese, dacă fără votul său nu s-ar fi obținut majoritatea cerută pentru adoptarea hotărârii.

**Art. 26.** Hotărârile adoptate de către Adunarea Generală sunt obligatorii pentru toți asociații, chiar dacă aceștia nu au luat parte la Adunarea Generală sau au votat împotrivă.

**Art. 27**. (1) Președintele Consiliului Director este și Președintele Organizației și este ales pe o perioadă de 3 (trei) ani.

(2) Președintele Organizației îndeplinește următoarele atribuții:

1. convoacă și conduce lucrările Adunării Generale și ale Consiliului Director;
2. reprezintă Organizația în relațiile cu terții, autorități, instituții, organizații și în acțiunile în justiție, cu excepția situațiilor în care se prevede altfel în mod expres;
3. semnează actele și documentele adoptate de Adunarea Generală, urmărește și asigură ducerea la îndeplinire a acestor hotărâri;
4. semnează actele și documentele Organizației în relațiile cu autorități publice naționale și internaționale, cu finanțatori și organisme naționale și internaționale, precum și cu alte foruri a căror participare este necesară în vederea obținerii de finanțări nerambursabile și rambursabile, destinate realizării unor obiective de interes comun;
5. este persoana împuternicită să desfășoare procedura de obținere a avizului emis de autoritatea publică centrală responsabilă în domeniul turismului și de dobândire a personalității juridice, dacă nu este prevăzut altfel în statut;
6. acționează în conformitate cu strategia de dezvoltare și marketing turistic și planul de acțiune aprobate de Adunarea Generală, în vederea realizării obiectivelor propuse;
7. încheie, în numele și pe seama Organizației, acte juridice (contracte etc.), iar suma limită/operațiune se stabilește de Consiliul Director;
8. coordonează elaborarea, de către managerul de destinație turistică, a Bugetului anual de venituri și cheltuieli, care se înaintează spre analiză și aprobare Consiliului Director, iar acesta îl supune apoi aprobării în Adunarea Generală;
9. îndeplinește orice alte sarcini dispuse de către Adunarea Generală și/sau de actele normative aplicabile.

**Art. 28. Consiliul Director** (1) Consiliul Director este organul strategic de conducere al Organizației și asigură punerea în executare a hotărârilor Adunării Generale.

(2) Consiliul Director este format din minimum 5 membri neremunerați, fiecare cu vot egal, propuși și votați în cadrul Adunării Generale, astfel:

* 1 președinte, în persoana domnului/doamnei ...............................................................;
* 1 vicepreședinte, în persoana domnului/doamnei .........................................................;
* 1 secretar, în persoana domnului/doamnei ...................................................................;
* 2 membri în persoana domnilor/doamnelor ..................................................................;

(3) Componența Consiliului Director va asigura cât mai bine reprezentativitatea în cadrul acestui organ a tuturor membrilor Organizației.

(4) Mandatul Consiliului Director este pe o perioadă de 3 (trei) ani.

(5) Numărul membrilor Consiliului Director poate fi modificat prin hotărârea Adunării Generale.

(6) Primul Consiliu Director este ales dintre membrii fondatori, în urma primei Adunări Generale.

(7) Consiliul Director are următoarele atribuții:

1. coordonarea și implementarea strategiei de dezvoltare și marketing turistic;
2. prezintă Adunării Generale raportul anual de activitate, execuția bugetului de venituri și cheltuieli, planul anual de activități și bugetul previzional;
3. stabilește procedura de angajare a managerului de destinație turistică și organizează procesul de recrutare;
4. încheie acte juridice în numele și pe seama Organizației (dacă acestea nu au fost date în competența Președintelui Organizației sau altor persoane/structuri prin Statut sau prin actele normative aplicabile);
5. acceptă donații, sponsorizări și alte venituri în condițiile legii;
6. aprobă politica de personal a Organizației și organigrama;
7. aduce la cunoștința Adunării Generale cererile de înscriere și/sau retragere în/din Organizație;
8. aduce la cunoștința Adunării Generale fiecare situație în care un membru a fost suspendat de drept și motivul acestei suspendări, precum și data la care s-a ridicat suspendarea de drept, dacă motivele suspendării au fost îndepărtate;
9. propune Adunării Generale cuantumul cotizației și modul de achitare a acesteia;
10. hotărăște, la nevoie, schimbarea sediului Organizației (cu ratificarea acestei decizii de către Adunarea Generală);
11. împuternicește, în caz de nevoie și în condițiile legii, una sau mai multe persoane pentru a îndeplini anumite atribuții cu caracter special în numele și în favoarea Organizației;
12. îndeplinește orice alte atribuții prevăzute de statut, stabilite de Adunarea Generală și/sau menționate în actele normative aplicabile.

(8) Membrii Consiliului Director sunt răspunzători pentru activitatea lor, în conformitate cu legislația în vigoare.

**Art. 29.** (1) Consiliul Director se întrunește în ședințe ordinare lunar. Se poate întruni în ședințe extraordinare, convocându-se de fiecare dată când este necesar, la solicitarea președintelui, a managerului de destinație ori a cel puțin unei treimi (1/3) din membrii săi.

(2) Modul de convocare și procedurile se vor detalia în Regulamentul Intern al Organizației/statut. Convocarea Consiliului Director se face cu cel puțin 5 (cinci) zile înainte de data stabilită pentru desfășurarea ședințelor ordinare, iar în situații care reclamă urgență, cu cel puțin 48 de ore înainte (în cazul ședințelor extraordinare). Convocarea se va face în scris, precizându-se ordinea de zi, data, modul de desfășurare a ședinței (cu prezență fizică, în format hibrid sau online), ora și locul desfășurării ședinței și, după caz, orice alte documente anexate ordinii de zi.

(3) Ședința Consiliului Director este legal constituită în prezența a jumătate plus unu din totalul membrilor săi.

(4) Membrii Consiliului Director pot participa la ședințe prin teleconferință, videoconferință sau alte mijloace de comunicare similare, care permit tuturor participanților să se audă reciproc. Fiecare membru care participă în acest mod va fi considerat prezent, va avea dreptul de a fi inclus în cvorum și va putea vota.

(5) Consiliul Director va alege dintre participanții la ședință sau va desemna, din rândul salariaților Organizației, un secretar care va redacta procesul-verbal al ședinței (dacă nu a fost desemnat un secretar sau acesta nu poate participa la ședință). Deciziile Consiliului Director se consemnează în registrul de procese-verbale, care se păstrează la sediul Organizației.

(6) Consiliul Director emite decizii în urma ședințelor ordinare și extraordinare pe care le adoptă cu votul a jumătate plus unu din membrii prezenți. În caz de balotaj, votul președintelui este decisiv.

(7) Deciziile sunt valide după semnarea lor de către președinte și secretar. Refuzul semnării acestora se va motiva în scris.

**Art. 30.** Deciziile contrare legii și/sau Statutului Organizației pot fi atacate în justiție de către oricare dintre membrii asociați care nu au luat parte la Adunarea Generală sau care au votat împotrivă și au cerut să se insereze aceasta în procesul - verbal de ședință, în termen de 15 zile de la data când au luat cunoștință despre hotărâre sau de la data când a avut loc ședința, după caz.

**Art. 31.** Membrul Consiliului Director care, într-o anumită problemă supusă deciziei Consiliului Director, este interesat personal sau prin soțul/soția sa, ascendenții sau descendenții săi, rudele în linie colaterală sau afinii până la gradul al patrulea inclusiv, nu va putea lua parte la deliberare și nici la vot, sub sancțiunea de daune - interese, dacă fără votul său nu s-ar fi obținut majoritatea cerută pentru adoptarea hotărârii.

**Art. 32.** Calitatea de membru în Consiliul Director încetează, fără alte formalități prealabile:

1. la data expirării mandatului, dacă nu a fost reales;
2. prin renunțarea expresă la mandat. În acest caz, membrul Consiliului Director va depune o notificare, adresată Președintelui, la secretariatul Organizației cu cel puțin 20 de zile lucrătoare înainte de data la care dorește să îi înceteze calitatea de membru;
3. prin deces sau punere sub interdicție;
4. prin revocarea mandatului de către Adunarea Generală, la propunerea Consiliului Director, în următoarele situații:
5. dacă este condamnat printr-o sentință penală;
6. dacă a compromis imaginea și integritatea Organizației;
7. dacă dovedește lipsă de interes în îndeplinirea mandatului încredințat;
8. dacă lipsește la mai mult de jumătate din ședințele anuale ale Consiliului Director.
9. prin revocarea mandatului de reprezentare în Organizație de către membrul fondator sau asociat care l-a propus;
10. prin încetarea mandatului de ales local sau a raporturilor de serviciu pe care membrul Consiliului Director le are cu membrul fondator sau asociat care l-a propus;
11. în orice alte situații în care membrul în Consiliul Director se află în imposibilitatea de a-și mai îndeplini atribuțiile care îi revin în conformitate cu Statutul sau actele normative aplicabile;
12. În orice alte situații stabilite prin Statut și/sau prin actele normative aplicabile.

**Art. 33. Managerul de destinație** (1) Managerul de destinație este numit de către Consiliul Director în urma derulării unei proceduri de recrutare transparente, care respectă prevederile prezentului Statut și legislația aplicabilă.

(2) Managerul de destinație își desfășoară activitatea în baza unui contract individual de muncă și va îndeplini atribuțiile prevăzute în fișa postului și în prezentul Statut

(3) Consiliul Director va monitoriza și evalua periodic performanța managerului de destinație, în baza obiectivelor și indicatorilor de performanță agreați la angajare de ambele părți.

**Art. 34.** Managerul de destinație are următoarele atribuții generale:

1. cunoaște legislația generală în domeniul turismului și specifică activității de turism, administrației publice și ONG-urilor;
2. asigură organizarea și funcționarea activității Organizației de Management al Destinației;
3. identifică specificul destinației și a elementelor diferențiatoare, elaborează mecanismele de implementare a conceptului de dezvoltare durabilă în turism;
4. comunică și colaborează eficient cu administrațiile publice, sectorul privat, ONG-urile și alți actori implicați în destinație;
5. coordonează elaborarea și implementarea strategiei de dezvoltare și marketing turistic, a strategiei de brand al destinației și planul de monitorizare turistică.

**Art. 35.** Controlul financiar al Organizației poate fi asigurat de un cenzor ales de Adunarea Generală în conformitate cu prevederile art. 27 din Ordonanța Guvernului nr. 26/2000 privind asociațiile și fundațiile, cu modificările și completările ulterioare.

**Art. 36.** În realizarea competenței sale, cenzorul are următoarele atribuții:

* 1. verifică, cel puțin o dată pe an, modul în care este administrat patrimoniul și bugetul Organizației;
  2. întocmește rapoarte, pe care le prezintă Consiliului Director și Adunării Generale;
  3. poate participa la ședințele Consiliului Director, fără drept de vot;
  4. îndeplinește orice alte atribuții de control financiar prevăzute în prezentul Statut, stabilite de către Adunarea Generală sau menționate în actele normative aplicabile.

**CAPITOLUL VIII - DIZOLVAREA ȘI LICHIDAREA ORGANIZAȚIEI**

**Art. 37**. Organizația se dizolvă:

1. de drept;
2. prin hotărârea instanței judecătorești competente;
3. prin hotărârea Adunării Generale.

**Art. 38.** (1) Organizația se dizolvă de drept, prin:

1. imposibilitatea realizării scopului și obiectivelor pentru care a fost constituită, dacă în termen de 3 luni de la constatarea unui astfel de fapt nu sunt adoptate măsuri de remediere;
2. imposibilitatea constituirii Adunării Generale sau a Consiliului Director în conformitate cu prezentul statut, dacă această situație durează mai mult de un an de la data la care Adunarea Generală sau, după caz, Consiliul Director trebuia să se constituie;
3. reducerea numărului de membri asociați sub limita fixată de lege, dacă acesta nu a fost complinit în termen de 3 luni de la producerea sa.

(2) Constatarea dizolvării se realizează prin hotărârea judecătoriei în a cărei circumscripție teritorială se află sediul Organizației, la cererea oricărei persoane interesate.

**Art. 39.** Organizația se dizolvă prin hotărârea instanței judecătorești competente, când:

1. scopul sau activitatea desfășurată a devenit ilicită sau contrară normelor de ordine publică;
2. atingerea scopului său se realizează prin utilizarea unor mijloace ilicite sau contrare ordinii publice;
3. Organizația urmărește un alt scop decât acela pentru care s-a constituit;
4. Organizația a devenit insolvabilă.

**Art. 40.** Organizația se poate dizolva și prin hotărârea Adunării Generale a acesteia, luată cu votul a două treimi (2/3) din totalul voturilor exprimate în Adunarea Generală. În termen de 15 zile de la data scadenței la care s-a hotărât dizolvarea, hotărârea Adunării Generale se depune la judecătoria în a cărei circumscripție teritorială își are sediul Organizația, pentru a fi înscrisă în Registrul asociațiilor și fundațiilor.

**Art. 41.** (1) Lichidarea Organizației se va face în condițiile prevăzute de legislația în vigoare, cu respectarea dispozițiilor art. 60 din Ordonanța Guvernului nr. 26/2000, aprobată cu modificări și completări prin Legea nr. 246/2005, cu modificările și completările ulterioare.

(2) În cazul dizolvării Organizației, bunurile rămase în urma lichidării nu se pot transmite către persoane fizice.

(3) Aceste bunuri pot fi transmise către persoane juridice de drept privat sau de drept public cu scop identic sau asemănător, ca urmare a deciziei Adunării Generale, luată prin votul majorității simple a membrilor prezenți.

**Art. 42.** (1) În cazul dizolvării de drept sau prin hotărâre judecătorească, așa cum este prevăzut în articolele anterioare, lichidatorii vor fi numiți prin însăși hotărârea judecătorească.

(2) În cazul dizolvării hotărâte de Adunarea Generală, lichidatorii vor fi numiți de către Adunarea Generală.

(3) În toate cazurile, mandatul Consiliului Director încetează odată cu numirea lichidatorilor.

(4) Lichidatorii vor putea fi persoane fizice sau juridice, autorizate în condițiile legii.

**Art. 43.** (1)Imediat după intrarea lor în funcție, lichidatorii vor face inventarul și vor încheia un bilanț care să constate situația exactă a activului și pasivului Organizației.

(2) Lichidatorii sunt obligați să primească și să păstreze registrele și orice alte acte ale Organizației. De asemenea, ei vor ține un registru cu toate operațiunile lichidării, în ordinea datei acestora.

(3) Lichidatorii își îndeplinesc mandatul sub controlul cenzorului.

**Art. 44.** Lichidatorii sunt obligați să continue operațiunile juridice în curs, să încaseze creanțele, să plătească creditorii și, dacă numerarul este insuficient, să transforme și restul activului în bani, procedând la vânzarea prin licitație publică a bunurilor mobile și imobile.

**Art. 45.** Lichidatorii nu pot încheia operațiunile și nu pot remite celor în drept contul gestiunii decât după expirarea unui termen de 6 luni de la publicarea dizolvării Organizației.

**Art. 46.** Lichidatorii răspund solidar pentru daunele cauzate creditorilor din culpa lor.

**Art. 47**. Atât față de membrii Organizației, cât și față de membrii asociați, lichidatorii sunt supuși regulilor mandatului.

**Art. 48.** După terminarea lichidării, lichidatorii sunt obligați ca în termen de două luni să depună bilanțul, registrul jurnal și un memorandum, declarând operațiunile de lichidare la Registrul asociațiilor și fundațiilor al judecătoriei în a cărei circumscripție teritorială își are sediul Organizația. Lichidatorii sunt obligați să îndeplinească toate procedurile pentru publicarea lichidării și radierea Organizației din Registrul asociațiilor și fundațiilor.

**Art. 49**. Dacă în termen de 30 de zile calendaristice de la depunerea bilanțului nu se înregistrează nicio contestație, bilanțul se consideră definitiv aprobat și lichidatorii, cu autorizarea judecătoriei, vor remite celor în drept bunurile și sumele rămase de la lichidare, împreună cu toate registrele și actele Organizației și ale lichidării. Numai după aceasta, lichidatorii vor fi considerați descărcați și li se va elibera, în acest scop, un act constatator.

**Art. 50.** Contestațiile la bilanțul lichidatorilor se pot formula de orice persoană interesată, la judecătoria în a cărei circumscripție teritorială se află sediul Organizației.

**Art. 51.** Organizația își încetează existența la data radierii din Registrul asociațiilor și fundațiilor.

**Art. 52.** Dispozițiile prezentului capitol se completează cu dispozițiile cap. IX din O.G. nr. 26/2000, aprobată cu modificări și completări prin Legea nr. 246/2005 cu privire la asociații și fundații.

**CAPITOLUL IX - DISPOZIȚII FINALE**

**Art. 53.** (1) Prezentul Statut poate fi modificat doar prin acte adiționale semnate de jumătate plus unu din membrii fondatori și asociați, cu drept de vot.

(2) Modificarea sau completarea prezentului Statut se realizează în forma scrisă, cu îndeplinirea condițiilor legale de fond și formă, prin înscrierea acestor modificări/completări în Registrul asociațiilor și fundațiilor aflat la grefa Judecătoriei Focșani, cu aplicarea corespunzătoare a prevederilor cuprinse în Ordonanța de Guvern nr. 26/2000, aprobată cu modificări și completări prin Legea nr. 246/2005 cu privire la asociații și fundații.

**Art. 54.** (1) Organizația va ține la sediul său, pe o perioadă de 5 (cinci) ani, evidențele contabile, registrele cerute de lege, rapoartele corecte și complete ale conturilor, procesele-verbale ale ședințelor Adunării Generale și ale Consiliului Director, precum și un registru cuprinzând dispozițiile emise de managerul de destinație.

(2) Toate dosarele și registrele Organizației pot fi inspectate de către oricare dintre membrii fondatori și asociați ai Organizației, inclusiv de cenzorul Organizației.

**Art. 55.** Prezentul statut este cadrul normativ pe baza căruia se va desfășura întreaga activitate a Organizației.

**Art. 56.** Prevederile prezentului statut se completează cu celelalte dispoziții legale în vigoare, incidente activității Organizației.

**Art. 57.** Conform Procesului-verbal de Constituire, noi, membrii fondatori ai ORGANIZAȚIEI DE MANAGEMENT AL DESTINAȚIEI \_\_\_\_\_, îl/o împuternicim pe \_\_\_\_\_\_\_\_\_\_\_\_\_\_\_\_\_\_\_\_\_, identificat/ă cu C.I. seria \_\_\_\_\_\_ nr. \_\_\_\_\_\_, având C.N.P. \_\_\_\_\_\_\_\_\_\_\_\_\_\_\_, domiciliat/ă în \_\_\_\_\_\_\_\_\_\_\_\_\_, să acționeze în numele nostru și pentru noi în vederea obținerii avizului conform emis de autoritatea publică centrală responsabilă în domeniul turismului, desfășurării procedurii de dobândire a personalității juridice a organizației în fața Judecătoriei \_\_\_\_\_\_\_\_\_\_\_\_\_\_\_\_\_\_\_\_\_\_\_ și înscrierea în Registrul asociațiilor și fundațiilor, precum și să semneze acte modificatoare potrivit solicitărilor impuse de instanța judecătorească dacă este cazul, semnătura sa fiind valabilă în acest sens. Totodată, în vederea deschiderii contului pentru consemnarea patrimoniului inițial, cât și pentru orice alte operațiuni bancare, este împuternicit domnul/doamna\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ identificat/ă cu C.I. seria \_\_\_\_nr\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_,domiciliat/ă în \_\_\_\_\_\_\_\_\_\_\_\_\_\_\_\_\_\_\_, strada\_\_\_\_\_\_\_\_\_\_\_\_\_\_\_\_\_ nr \_\_\_\_\_\_\_ județul \_\_\_\_\_\_\_\_\_\_ .

**Art. 58.** (1) Prezentul Statut este guvernat de legea română. În situația în care intervin modificări ale legislației în domeniu, prezentul Statut va fi modificat în conformitate cu noile prevederi.

(2) Prevederile prezentului Statut se completează cu celelalte dispoziții legale în vigoare.

(3) Toate litigiile născute din sau în legătură cu acest Statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluționare instanțelor judecătorești competente.

(4) Pentru desfășurarea procedurilor de dobândire a personalității juridice, pe lângă angajații desemnați de președintele Consiliului Județean Vrancea, se împuternicește și Olive Tree Garden S.R.L., prin reprezentant legal Cătălin Bijnea in calitate de Administrator, CUI 48404941.

Prezentul Statut a fost redactat și semnat în \_\_\_\_ (\_\_\_\_) exemplare originale, astăzi, data autentificării/atestării sale \_\_\_\_\_\_\_\_\_\_\_\_\_\_\_\_\_\_ .

**MEMBRII:**

Unitatea Administrativ-Teritorială Județul Vrancea prin Consiliul Județean Vrancea,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Președintele**

**Consiliului Județean Vrancea**

**Nicușor HALICI**

**Avizat,**

**Secretar general al județului**

**Raluca DAN**

**ROMÂNIA PROIECT**

**JUDEȚUL VRANCEA Anexa 2**

**CONSILIUL JUDEȚEAN la Hotărârea nr. \_\_\_/\_\_\_\_\_\_\_\_**

**Metodologie**

**pentru identificarea și selectarea partenerilor privați**

1. **Considerații generale**

Unitatea Administrativ Teritorială Județul Vrancea intenționează să înființeze, în conformitate cu prevederile art. 23 alin. (3) din Ordonanța Guvernului nr. 58/1998, “Organizația de Management al Destinației Vrancea”.

Această entitate este persoană juridică de drept privat și se constituie ca asociație în condițiile Ordonanței Guvernului nr. 26/2000 privind asociațiile și fundațiile, cu modificările și completările ulterioare.

Conform art. 23 alin. (3) din Ordonanța Guvernului nr. 58/1998, organizațiile de management al destinației județene se înființează pe baza asocierii unității administrativ-teritoriale județene din componența destinației (Unitatea Administrativ Teritorială Județul Vrancea), cu plătitori ai cotizației de membru care pot fi:

a) organizații de management al destinației locale de pe raza județului;

b) unități administrativ - teritoriale locale de pe raza județului care nu s-au constituit în organizație de management al destinației locală;

c) alte entități cu activitate în destinație care nu fac parte dintr-o organizație de management al destinației locală.

Din prevederile legale menționate mai sus rezultă faptul că membri ai Organizației de Management al Destinației Vrancea pot fi, pe lângă persoanele juridice de drept public (de exemplu unități administrativ-teritoriale) și persoane juridice de drept privat (entități din sectorul privat).

Conform art. 34 alin. (1) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare, pentru implementarea proiectelor finanțate din fonduri europene, entitățile finanțate din fonduri publice pot stabili parteneriate cu alte entități din sectorul privat, numai prin aplicarea unei proceduri de selecție a acestora, care respectă cel puțin principiile transparenței, tratamentului egal, nediscriminării și utilizării eficiente a fondurilor publice.

Având în vedere aspectele de fapt și de drept menționate mai sus se aprobă prezenta Metodologie pentru identificarea și selectarea partenerilor privați care urmează să facă parte din Organizația de Management al Destinației Vrancea.

Cadrul legal aplicabil Metodologiei pentru identificarea și selectarea partenerilor privați este format din următoarele acte normative:

* 1. Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare;
  2. Ordinul nr. 1293/2022 pentru aprobarea Procedurii de avizare a organizațiilor de management al destinației, cu modificările și completările ulterioare;
  3. Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
  4. Componenta C.11 - Turism și cultură din Planul Național de Redresare și Reziliență referitoare la operaționalizarea organizațiilor de management al destinației (O.M.D. - uri);

1. **Etapele procedurii de selecție**

Procedura de selecție a partenerilor privați care vor deveni membri ai Organizației de Management al Destinației Vrancea se va derula cu respectarea următoarelor etape:

1. Publicarea anunțului de selecție a partenerilor privați;
2. Depunerea solicitărilor de către persoanele juridice de drept privat (entități din sectorul privat) interesate;
3. Verificarea documentelor de eligibilitate;
4. Comunicarea rezultatelor.
5. **Anunțul de selecție al partenerilor privați**

Unitatea Administrativ Teritorială Județul Vrancea va demara procedura de selecție a partenerilor privați care vor deveni membri ai Organizației de Management al Destinației Vrancea prin publicarea unui anunț de selecție a partenerilor privați pe site-ul Consiliului Județean Vrancea, respectiv https://cjvrancea.ro/.

Anunțul de selecție al partenerilor privați care vor deveni membri ai Organizației de Management al Destinației Vrancea va conține următoarele informații:

* Denumirea autorității care publică anunțul;
* Obiectul anunțului;
* Termenul limită până la care se pot depune solicitări din partea persoanelor juridice de drept privat (entități din sectorul privat);
* Condiții de eligibilitate;

1. **Condiții de eligibilitate**

Pentru a fi selectat ca membru în Organizația de Management al Destinației Vrancea, solicitanții interesați trebuie să îndeplinească, în mod cumulativ, cel puțin următoarele condiții:

1. să fie persoane juridice de drept privat (entități din sectorul privat), înființate conform prevederilor legale aplicabile (de exemplu: societăți comerciale înființate conform Legii societăților nr. 31/1990, cu modificările și completările ulterioare, asociații sau fundații înființate conform Ordonanței Guvernului nr. 26/2000 cu privire la asociații și fundații, cu modificările și completările ulterioare etc.);
2. să aibă obiectul de activitate în domeniul turismului (de exemplu: activități specifice agențiilor de turism, tur-operatorilor, furnizarea de servicii de cazare/hoteliere, activități de promovare în domeniul turismului etc.)
3. să aibă sediul social sau, după caz, filiale, sucursale, puncte de lucru, agenții sau alte sedii secundare pe raza județului Vrancea;
4. să nu aibă datorii restante la bugetul general consolidat (bugetul de stat, bugetele locale etc.), sau să beneficieze de reeșalonări la plata obligațiilor restante;
5. să nu aibă fapte înscrise în cazierul judiciar al persoanei juridice și a reprezentantului legal;
6. să nu fi fost sancționate pentru încălcarea unor protocoale de colaborare anterioare, pentru nerespectarea obligațiilor contractuale asumate sau pentru furnizarea de informații false/incorecte;
7. să nu se afle într-o situație de conflict de interese sau în orice altă situație care este incompatibilă cu statutul de membru al Organizației de Management al Destinației Vrancea;
8. să fie de acord/să își însușească drepturile și obligațiile care le revin în calitate de membri ai Organizației de Management al Destinației Vrancea, inclusiv cu plata sumei de 10.000 lei, reprezentând contribuția la patrimoniul inițial al asociației;
9. **Documente pentru dovedirea eligibilității**

Pentru a demonstra îndeplinirea condițiilor de eligibilitate, solicitanții interesați vor depune cel puțin următoarele documente justificative sau înscrisuri echivalente emise de instituții/autorități abilitate conform legislației în vigoare:

1. Pentru demonstrarea îndeplinirii condițiilor de eligibilitate enumerate la art. 4 lit. a), b) și c) se vor depune, după caz, următoarele documente justificative, valabile la data prezentării:

* Certificat constatator emis de Oficiul Registrului Comerțului din care să rezulte forma de înregistrare ca persoană juridică de drept privat (entitate din sectorul privat), obiectul de activitate în domeniul turismului, precum și faptul că sediul social sau, după caz, filialele, sucursalele, punctele de lucru, agențiile sau alte sedii secundare se află pe raza județului Vrancea;
* Încheierea privind înscrierea în Registrul Asociațiilor și Fundațiilor și Statutul asociației sau fundației din care rezultă forma de înregistrare ca persoană juridică de drept privat (entitate din sectorul privat), obiectul de activitate în domeniul turismului, precum și faptul că sediul social sau, după caz, filialele, sucursalele, punctele de lucru, agențiile sau alte sedii secundare se află pe raza județului Vrancea;
* Orice alte documente justificative similare din care să rezulte forma de înregistrare ca persoană juridică de drept privat (entitate din sectorul privat), obiectul de activitate în domeniul turismului, precum și faptul că sediul social sau, după caz, filialele, sucursalele, punctele de lucru, agențiile sau alte sedii secundare se află pe raza județului Vrancea.

1. Pentru demonstrarea îndeplinirii condiției de eligibilitate enumerată la art. 4 lit. d), se vor depune, după caz, următoarele documente justificative, valabile la data prezentării:

* Certificate constatatoare privind plata impozitelor, taxelor sau a contribuțiilor la bugetul general consolidat (buget local, buget de stat etc.), valabile la momentul prezentării, pentru sediul principal. Pentru sediile secundare (filiale, sucursale, puncte de lucru, agenții etc.), se va prezenta o declarație pe propria răspundere privind îndeplinirea obligațiilor de plată a impozitelor, taxelor sau contribuțiilor la bugetul general consolidat datorate;
* orice alte documente echivalente edificatoare în acest sens din care rezultă că solicitantul nu are datorii restante la bugetul general consolidat (bugetul de stat, bugetele locale etc.), sau că beneficiază de reeșalonări la plata obligațiilor restante.

1. Pentru demonstrarea îndeplinirii condiției de eligibilitate enumerată la art. 4 lit. e), se vor depune, după caz, următoarele documente justificative, valabile la data prezentării:

* Caziere judiciare din care rezultă că nu sunt fapte înscrise în legătură cu persoana juridică și reprezentantul legal/reprezentanții legali ai acesteia;
* orice alte documente echivalente edificatoare în acest sens din care rezultă că persoana juridică și reprezentantul legal/reprezentanții legali ai acesteia nu au săvârșit fapte de natura celor care se înscriu în cazierul judiciar.

1. Pentru demonstrarea îndeplinirii condiției de eligibilitate enumerată la art. 4 lit. f), g) și e) se va depune o declarație pe propria răspundere din care rezultă faptul că solicitantul:

* nu a fost sancționat pentru încălcarea unor protocoale de colaborare anterioare, pentru nerespectarea obligațiilor contractuale asumate sau pentru furnizarea de informații false/incorecte;
* nu se află într-o situație de conflict de interese sau în orice altă situație care este incompatibilă cu statutul de membru al Organizației de Management al Destinației Vrancea;
* este de acord/își însușește drepturile și obligațiile care îi revin în calitate de membru al Organizației de Management al Destinației Vrancea, inclusiv cu plata sumei de 10.000 lei, reprezentând contribuția la patrimoniul inițial al asociației;

1. **Depunerea solicitărilor de participare**

Persoanele juridice de drept privat (entități din sectorul privat), interesate să facă parte din Organizația de Management al Destinației Vrancea, vor depune solicitarea de participare în termen de maxim 10 zile lucrătoare de la data publicării Anunțului de selecție al partenerilor privați. La nivelul anunțului va fi precizată data limită de depunere a solicitărilor de participare.

Solicitările de participare se vor depune la sediul Consiliului Județean Vrancea în una din următoarele modalități:

* În format fizic (pe suport de hârtie), la registratura Consiliului Județean Vrancea din strada Cuza Vodă nr. 56, municipiul Focșani, județul Vrancea, România, cod poștal 620034. În acest caz, se va respecta programul de lucru al instituției (0800 – 1630 de luni până joi și 0800 – 1400 în ziua de vineri). Solicitarea de participare/adresa de înaintare și documentele justificative enumerate în prezenta metodologie vor fi depuse într-un plic închis care să prevină pierderea sau separarea lor, cu mențiunea „Pentru selecția partenerilor privați care urmează să facă parte din Organizația de Management a Destinației Vrancea”;
* În format electronic pe adresa de e-mail: contact@cjvrancea.ro. În acest caz, solicitările de participare/adresa de înaintare și documentele justificative enumerate în prezenta metodologie se vor depune până cel târziu la sfârșitul zilei menționată ca termen-limită în Anunțul de selecție a partenerilor privați.

1. **Evaluarea solicitărilor de participare**

Evaluarea solicitărilor de participare depuse de persoanele juridice de drept privat (entități din sectorul privat) interesate să facă parte din Organizația de Management a Destinației Vrancea, se va realiza de către o comisie numită prin dispoziție a președintelui Consiliului Județean Vrancea, în termen de maxim 30 de zile lucrătoare de la termenul limită de depunere a solicitărilor.

În cazul în care comisia de evaluare solicită clarificări participanților la procedură, termenul anterior menționat se suspendă până la eliminarea neconformităților identificate. Dacă participanții la procedură nu răspund la cererile de clarificare transmise de comisia de evaluare, atunci solicitările acestora vor fi respinse fiind declarate neconforme.

În cazul în care, din motive obiective (precum numărul mare de solicitări primite de la persoanele juridice de drept privat interesate sau de clarificări transmise de comisia de evaluare), nu se poate finaliza procedura de evaluare, atunci termenul inițial poate fi prelungit cu maxim 30 de zile lucrătoare, întocmindu-se o notă justificativă în acest sens.

Comisia de evaluare va fi compusă dintr-un număr impar de membri dar nu mai puțin de 3 persoane. Pentru fiecare membru al comisiei de evaluare se va desemna câte o rezervă.

Înlocuirea membrilor titulari se realizează în cazul în care aceștia nu își pot îndeplini sarcinile (de exemplu: boală, concediu de odihnă, fără plată, de creștere a copilului, delegare, detașare etc.). După înlocuirea membrului titular de către un membru de rezervă, acesta din urmă va continua evaluarea până la finalizarea ei.

În situația în care nici membrii de rezervă nu își pot îndeplini sarcinile ce le revin, se va emite o nouă dispoziție pentru numirea unei alte comisii de evaluare cu respectarea condițiilor menționate mai sus.

Membri comisiei pot evalua solicitările de participare în mod individual sau în ședințe comune.

Orice decizie a comisiei de evaluare (de exemplu: transmiterea unor solicitări de clarificare, respingerea sau admiterea unei solicitări de participare după evaluarea eligibilității/documentelor de calificare etc.), se va lua cu votul majorității simple a membrilor acesteia și se va consemna într-un proces-verbal care va conține și justificare deciziilor adoptate.

Membrii comisiei de evaluare care nu sunt de acord cu deciziile adoptate de majoritate vor întocmi opinii separate, care vor fi anexate la procesele - verbale ale ședințelor de evaluare.

Comisia de evaluare poate solicita clarificări și completări ale documentelor prezentate, având obligația să se asigure de faptul că sunt respectate principiul transparenței și al tratamentului egal/nediscriminării participanților care participă la procedura de selecție.

Pentru fiecare solicitare de clarificare, comisia de evaluare va stabili un termen de răspuns rezonabil, care trebuie să ia în considerarea volumul și complexitatea solicitărilor transmise, precum și, dacă este cazul, termenele legale stabilite pentru emiterea unor documente de către autoritățile competente ale statului. În orice caz, termenul de răspuns nu poate fi mai mic de o zi lucrătoare, termen care se aplică doar pentru solicitările ce privesc clarificările de natură formală (de exemplu retransmiterea unor formulare întocmite de participanții la procedura de selecție și care conțin greșeli de tehnoredactare sau alte erori similare).

După finalizare etapei de evaluare a eligibilității/evaluare a documentelor de calificare, comisia va adopta una din următoarele soluții cu privire la solicitările depuse:

* Decizia de admitere a solicitărilor care îndeplinesc cerințele de eligibilitate;
* Decizia de respingerea a solicitărilor care nu îndeplinesc cerințele de eligibilitate.

1. **Comunicarea rezultatelor procedurii de selecție**

În termen de maxim 5 zile lucrătoare de la finalizarea etapei de evaluare a eligibilității pentru toate solicitările primite, Consiliul Județean Vrancea va comunica participanților rezultatele procedurii de selecție.

În cazul solicitărilor care au fost respinse, la nivelul comunicării vor fi detaliate considerentele de fapt și de drept care au stat la baza deciziei de respingere.

Comunicările privind rezultatul proceduri de selecție a partenerilor privați vor fi transmise participanților la adresele de corespondență indicate de aceștia în documentele justificative transmise Consiliului Județean Vrancea.

Participanții la procedura care se consideră vătămați într-un drept sau interes legitim de comunicarea cuprinzând rezultatul selecției efectuată de către Unitatea Administrativ Teritorială Județul Vrancea, se pot adresa instanței de contencios administrativ competente pentru anularea actului considerat nelegal.

În acest caz se vor respecta dispozițiile Legii nr. 554/2004 privind contenciosul administrativ cu modificările și completările ulterioare.

**Președintele**

**Consiliului Județean Vrancea**

**Nicușor HALICI**

**Avizat,**

**Secretar general al județului**

**Raluca DAN**